Հայկական հեռուստաեթերն անորակ արտադրանքից մաքրելու պահանջը մեզանում վաղուց է հասունացել և օրավուր լայն թափ է առնում: Իրենց բուն առաքելությունից հեռացած և հասարակությանն աղտեղություն հրամցնող հեռուստաալիքների եթերային քաղաքականության փոփոխության անհրաժեշտությունն այսօր ամենաքննարկվող և հրատապ խնդիրներից է: Առանձին խմբեր ակտիվ նախաձեռնություններով են հանդես գալիս, սակայն տաղտկալի, արհեստականորեն ձգվող սերիալները շարունակում են մնալ «ամենառեյտինգայինը» և ամեն օր 3-4 անգամ «զարդարել» եթերը: